കുവൈറ്റില് അഴിമതികള് റിപ്പോര്ട്ട് ചെയ്യേണ്ടത് തങ്ങളുടെ ഉത്തരവാദിത്തമല്ലെന്ന തരത്തിലാണ് 43 ശതമാനം ആളുകളും ചിന്തിക്കുന്നതെന്ന് പഠനറിപ്പോര്ട്ട് കുവൈറ്റ് സിറ്റി: കുവൈറ്റില് അഴിമതികള് റിപ്പോര്ട്ട് ചെയ്യേണ്ടത് തങ്ങളുടെ ഉത്തരവാദിത്തമല്ലെന്ന തരത്തിലാണ് 43 ശതമാനം ആളുകളും ചിന്തിക്കുന്നതെന്ന് കുവൈറ്റ് ട്രാന്സ്പെരന്റ് അതോറിറ്റിയുടെ പഠനറിപ്പോര്ട്ട്. എന്നാല് അഴിമതി റിപ്പോര്ട്ട് ചെയ്യുന്നത് രാജ്യത്തിന്റെ പുരോഗതിക്ക് ഗുണം ചെയ്യുമെന്ന് 75 ശതമാനം പേരും അഭിപ്രായപ്പെടുന്നതായി റിപ്പോര്ട്ട് ചൂണ്ടിക്കാണിക്കുന്നു. അതേസമയം, അഴിമതികള് മറ്റുള്ളവര് റിപ്പോര്ട്ട് ചെയ്യട്ടേയെന്നാണ് 38 ശതമാനം പേരുടെ മനോഭാവമെന്നും പഠനം കണ്ടെത്തി. അഴിമതികള് റിപ്പോര്ട്ട് ചെയ്താല് വ്യക്തിപരമായ ഉപദ്രവം ഉണ്ടാകുമെന്ന് 58 ശതമാനം പേര് ഭയപ്പെടുന്നതായും റിപ്പോര്ട്ട് ചൂണ്ടിക്കാണിക്കുന്നു. അതുകൊണ്ട്, തന്നെ അഴിമതികള് അധികൃതര്ക്ക് റിപ്പോര്ട്ട് ചെയ്യുന്നതിലുള്ള പൊതുപ്രവണത കുറയുന്നതായാണ് പഠനത്തിലെ കണ്ടെത്തല്.